עונת 1992/1993 ב-NBA

**עונת 1992/1993** היא העונה ה-47 של ליגת ה-NBA. העונה הסתיימה עם זכייתה השלישית ברציפות של שיקגו בולס בתואר האליפות, לאחר שבסדרת הגמר ניצחה את פיניקס סאנס בתוצאה 4-2. מייקל ג'ורדן זכה בתואר ה-MVP של סדרת הגמר בפעם השלישית ברציפות כשקלע 41 נקודות בממוצע למשחק במהלך הסדרה. בתואר ה-MVP של העונה הסדירה זכה לראשונה צ'ארלס בארקלי מפיניקס סאנס, לאחר שהעמיד ממוצעים של 25.6 נקודות ו-12.2 ריבאונדים למשחק לאורך העונה והוביל את קבוצתו למאזן הטוב בליגה (62-20).

בפגרה שבסוף העונה אירעו שתי תאונות שגבו את חייהם של שחקן NBA; ב-7 ביוני 1993 נהרג חבר היכל התהילה דראז'ן פטרוביץ' מניו ג'רזי נטס בתאונת דרכים במינכן, גרמניה, וב-27 ביולי 1993 מת רג'י לואיס מבוסטון סלטיקס מהתקף לב שאירע במהלך אימון של הסלטיקס. בעונת 1992/93 קלע פטרוביץ' 22.3 נקודות בממוצע למשחק, ולאחר מותו נתלתה גופייתו עם המספר 3 על תקרת אולמה של ניו ג'רזי נטס (כיום ברוקלין נטס). בעונתו האחרונה ב-NBA קלע לואיס 20.8 נקודות למשחק, ולאחר מותו נתלתה גופייתו עם המספר 35 על תקרת אולמה של בוסטון סלטיקס.

## דראפט 1992
דראפט 1992 התקיים ב-26 ביוני 1992 בפורטלנד, אורגון. בהגרלה (לוטרי) זכתה אורלנדו מג'יק בבחירה הראשונה, שניצלה אותה כדי לבחור את שאקיל אוניל שבסיום העונה זכה בתואר רוקי השנה. בסך הכל נבחרו בדראפט 1992 חמישה שחקני אולסטאר: שאקיל אוניל, אלונזו מורנינג (בחירה שנייה), כריסטיאן לייטנר (3), טום גוגליוטה (6) ולטרל ספריוול (24). שחקנים בולטים אחרים שנבחרו בדראפט זה כוללים את ג'ים ג'קסון (בחירה רביעית), לפונזו אליס (5), וולט ויליאמס (7), קלרנס ות'רספון (9), רוברט הורי (11), דאג כריסטי (17) ופי ג'יי בראון (29).

## אולסטאר 1993
[ממוזער|שמאל|220px|[שאקיל אוניל, הבחירה הראשונה בדראפט וזוכה פרס רוקי העונה]]
משחק האולסטאר 1993 נערך ב-21 בפברואר 1993 בסולט לייק סיטי, יוטה.
המאמנים במשחק היו פט ריילי מניו יורק ניקס ופול וסטפאל מפיניקס סאנס. חמישיית המזרח כללה את אייזיאה תומאס, מייקל ג'ורדן, סקוטי פיפן, לארי ג'ונסון ושאקיל אוניל, וחמישיית המערב כללה את ג'ון סטוקטון, קלייד דרקסלר, צ'ארלס בארקלי, קארל מלון ודייוויד רובינסון. במשחק ניצחה קבוצת המערב בתוצאה 135-132, ול-MVP של משחק האולסטאר נבחרו במשותף ג'ון סטוקטון (15 אסיסטים) וקארל מלון (28 נקודות), שניהם שחקני הקבוצה המארחת יוטה ג'אז.

## טבלת העונה הסדירה
[ממוזער|שמאל|220px|[האקים אולאג'ואן (מימין), שחקן ההגנה של העונה]]

*כוכבית מסמנת קבוצה שהעפילה לפלייאוף.

## מובילי הקטגוריות הסטטיסטיות

## פרסים
[ממוזער|שמאל|220px|[פט ריילי, מאמן העונה]]
* **[[MVP של העונה הסדירה ב-NBA|MVP של העונה הסדירה]]** - צ'ארלס בארקלי, פיניקס סאנס
* **[[שחקן ההגנה של העונה ב-NBA|שחקן ההגנה של העונה]]** - האקים אולאג'ואן, יוסטון רוקטס
* **[[רוקי השנה ב-NBA|רוקי העונה]]** - שאקיל אוניל, אורלנדו מג'יק
* **[[השחקן השישי של העונה ב-NBA|השחקן השישי של העונה]]** - קליף רובינסון, פורטלנד טרייל בלייזרס
* **[[השחקן המשתפר של העונה ב-NBA|השחקן המשתפר של העונה]]** - מחמוד עבדול-ראוף, דנוור נאגטס
* **[[מאמן השנה ב-NBA|מאמן העונה]]** - פט ריילי, ניו יורק ניקס
* **[[מנהל השנה ב-NBA|מנהל העונה]]** - ג'רי קולנג'לו, פיניקס סאנס
* **[[גביע האזרחות של ג. וולטר קנדי|גביע האזרחות]]** - טרי פורטר, פורטלנד טרייל בלייזרס

### פרסים עונתיים
**חמישיות העונה**

**חמישיות ההגנה**

**חמישיות הרוקיז**

## פלייאוף 1993
[ממוזער|שמאל|220px|כרטיס למשחק הרביעי בגמר המערב בו התמודדו [סיאטל סופרסוניקס ופיניקס סאנס, 30 במאי 1993]]
**סגל האלופה, [[שיקגו בולס]]:** מייקל ג'ורדן, סקוטי פיפן, הוראס גרנט, בי. ג'יי. ארמסטרונג, ביל קרטרייט, סקוט ויליאמס, ג'ון פקסון, סטייסי קינג, טרנט טאקר, ויל פרדו, רודני מקריי ודארל ווקר.**[[מאמן|מאמן ראשי]]:** פיל ג'קסון.

## קישורים חיצוניים

## הערות שוליים

1992/1993
NBA
NBA
קטגוריה:1992 בארצות הברית
קטגוריה:1993 בארצות הברית